CELEX: E2008C0302
Language: hu
Date: 2008-05-21 00:00:00
Title: Az EFTA Felügyeleti Hatóság határozata 302/08/COL ( 2008. május 21. ) a fertőző vérképzőszervi elhalás és a pisztrángok vírusos vérfertőzése tekintetében Norvégia státusáról, valamint az EFTA Felügyeleti Hatóság által legutóbb 2002. december 11-i 244/02/COL határozatával módosított 1994. június 27-i 71/94/COL határozatának hatályon kívül helyezéséről

12.2.2009   
            
            
               HU
            
            
               Az Európai Unió Hivatalos Lapja
            
            
               L 41/32
            
         
      AZ EFTA FELÜGYELETI HATÓSÁG HATÁROZATA
   
   302/08/COL
   (2008. május 21.)
   a fertőző vérképzőszervi elhalás és a pisztrángok vírusos vérfertőzése tekintetében Norvégia státusáról, valamint az EFTA Felügyeleti Hatóság által legutóbb 2002. december 11-i 244/02/COL határozatával módosított 1994. június 27-i 71/94/COL határozatának hatályon kívül helyezéséről
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra és különösen annak 109. cikkére és 1. jegyzőkönyvére,
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 5. cikke (2) bekezdésének d) pontjára, valamint 1. jegyzőkönyvére,
   TEKINTETTEL az EGT-megállapodás I. melléklete I. fejezetének 4.1.5. pontjában említett jogi aktusra (a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló 91/67/EGK tanácsi irányelv), amelyet az EGT-megállapodás 1. jegyzőkönyvével fogadtak el és különösen ezen jogi aktus 5. cikkére,
   MIVEL Norvégia 1994. május 3-i keltezésű levelében benyújtotta a megfelelő indoklást, hogy a fertőző vérképzőszervi elhalás (a továbbiakban: IHN) és a pisztrángok vírusos vérfertőzése (a továbbiakban: VHS) vonatkozásában elnyerje területére a mentes övezet minősítést, valamint a mentes besorolás fenntartásához szükséges feltételek teljesítését biztosító nemzeti szabályokat,
   MIVEL a Hatóság 1994. június 27-i 71/94/COL határozata a VHS és az IHN vonatkozásában Norvégiát mentes kontinentális és part menti halászati övezetként ismerte el,
   MIVEL a Hatóság 1996. december 4-i 220/96/COL, 1998. június 25-i 159/98/COL és 2002. december 11-i 244/02/COL határozatával módosította az 1994. június 27-i 71/94/COL határozatot,
   MIVEL a legutóbb a 2002. december 11-i 244/02/COL határozattal módosított 71/94/COL határozat alapján megállapítást nyert, hogy az e rendelet mellékletében foglaltak szerint a VHS és az IHN vonatkozásában Norvégia részeit mentes kontinentális és part menti halászati övezetként ismerik el,
   MIVEL 2007. november 26-án megerősítették a VHS kitörését a norvégiai Møre og Romsdal körzetében,
   MIVEL az illetékes norvég hatóság értesítette a Hatóságot a betegség megszüntetésére és elterjedésének megakadályozására tett intézkedésekről,
   MIVEL a Hatóság értékelte az illetékes norvég hatóságoktól kapott információt,
   MIVEL a jelenlegi szakaszban a megtett intézkedések megfelelőnek tűnnek,
   MIVEL a Hatóság megvitatta az ügyet az Európai Bizottsággal,
   MIVEL az IHN-nel kapcsolatosan Norvégiában nem következett be változás,
   MIVEL a Hatóság álláspontja szerint Norvégiát, a mellékletben meghatározott területetek kivételével, az IHN és a VHS vonatkozásában továbbra is mentes kontinentális és part menti halászati övezetként kell elismerni,
   MIVEL az e határozatban előírt intézkedések összhangban vannak az EFTA Felügyeleti Hatóságot támogató EFTA Állat-egészségügyi Bizottság véleményével,
   ELFOGADTA EZT A HATÁROZATOT:
   
               1.
            
            
               Norvégia a mellékletben meghatározott területetek kivételével az IHN és a VHS vonatkozásában mentes kontinentális és part menti halászati övezet.
            
         
               2.
            
            
               Az EFTA Felügyeleti Hatóság legutóbb a 2002. december 11-i 244/02/COL határozattal módosított, a fertőző vérképzőszervi elhalás és a pisztrángok vírusos vérfertőzése tekintetében Norvégia státusáról szóló, 1994. június 27-i 71/94/COL határozat hatályát veszti.
            
         
               3.
            
            
               Ez a határozat 2008. május 21-én lép hatályba.
            
         
               4.
            
            
               E határozat címzettje Norvégia.
            
         
               5.
            
            
               Ez a határozat angol nyelven hiteles.
            
         
      Kelt Brüsszelben, 2008. május 21-én.
      
         
            az EFTA Felügyeleti Hatóság részéről
         
         Per SANDERUD
         
         
            elnök
         
         Kristján Andri STEFÁNSSON
         
         
            testületi tag
         
      
   
   
      MELLÉKLET
      IHN
      Norvégia a Grense Jacobselv és a Pasvik folyók vízgyűjtő területének norvég szakasza, és az e között elhelyezkedő folyók, valamint az érintett partvidék kivételével.
      VHS
      Norvégia, kivéve a következőket:
      
                  1.
               
               
                  A Grense Jacobselv és a Pasvik folyók vízgyűjtő területének norvégiai szakasza, és az ezek között elhelyezkedő folyók, valamint az érintett partvidék.
               
            
                  2.
               
               
                  A Stranda és Norddal megyék partvidéke, amelyeket a következők határolnak:
                  
                              —
                           
                           
                              keleten a Norddalsfjorden északi oldalán elhelyezkedő Linge kompátkelőhely és Svarthammaren között húzódó vonal,
                           
                        
                              —
                           
                           
                              északnyugaton a Stofjorden keleti részén fekvő Urda és a Stofjorden nyugati részén fekvő Øygardsnakken között húzódó vonal,
                           
                        
                              —
                           
                           
                              délen a Synnulvsfjorden nyugati oldalán található Dukevika és a Synnulvsfjorden keleti részén fekvő elhagyott Smoge gazdaságtól 1 km-re északra elhelyezkedő fjordban lévő pont között húzódó vonal.